Diari Oficial de la Generalitat Valenciana


Sumari del DOGV 1740, del 09-03-1992 (1992/824173)

DECRET 26/1992, de 2 de març, del Govern Valencià, que modifica el Decret 174/1991, de 15 d'octubre, sobre representants de la Generalitat Valenciana al Consell Superior de Trànsit i Seguretat de la Circulació Vial.
-----------------------------------------------------------------------------------------------------------------------------------------------------------------------------------------------------------------------

Permalink ELI

**https://dogv.gva.es/va/eli/es-vc/d/1992/03/02/26/dof/vci/html**

### Dades del document

Número de DOGV
:   1740

Data del DOGV
:   09-03-1992

Secció del DOGV
:   AUTORITATS I PERSONAL

Número del document
:   1992/824173


Data del document
:   02-03-1992

Organisme emissor


Tipus de document
:   Decret

Anàlisi jurídica

Decret 26/1992, de 2 de març, del Govern Valencià, que modifica el Decret 174/1991, de 15 d'octubre, sobre representants de la Generalitat Valenciana al Consell Superior de Trànsit i Seguretat de la Circulació Vial.  
El Decret 174/1991, de 15 d'octubre, del Govern Valencià, designà els representants de la Generalitat Valenciana al Consell Superior de Trànsit i Seguretat de la Circulació Vial, entre els quals hi havia el Director General d'Interior de la Conselleria d'administració Pública.  
Tanmateix, el Decret 219/1991, de 25 de novembre, del Govern Valencià, modificà posteriorment el reglament orgànic i funcional de l?esmentat organisme i extingí la Direcció General d'interior i creà les noves direccions generals de Justícia i Interior i de Protecció Ciutadana, les quals n'assumeixen les atribucions.  
Es per això que és menester modificar el Decret 174/1991 i substituir-ne la referència a l'anterior Direcció General d'Interior per la de Direcció General de Protecció Ciutadana, que és la que exerceix ara dins de la Conselleria d'administració Pública les atribucions relacionades més directament amb la seguretat vial, a fi d'adaptar la representació d'aquesta conselleria al seu desplegament orgànic actual.  
Per tot això, a proposta del Conseller d'Obres Públiques, Urbanisme i Transports i amb la deliberació prèvia del Govern Valencià, en la reunió del dia 2 de març de 1992,  
DECRETE:  
Article únic  
La lletra (A) de l'article únic del Decret 174/1991, de 15 d'octubre, del Govern Valencià, que designa els representants de la Generalitat Valenciana al Consell Superior de Trànsit i Seguretat de la Circulació Vial, queda redactada d'aquesta manera:  
«A) Comissió de Trànsit i Seguretat de la Circulació Vial a la Comunitat Valenciana:  
- El Director General d'Obres Públiques, de la Conselleria d'Obres Públiques, Urbanisme i Transports, o la persona en qui delegue.  
- El Director General de Protecció Ciutadana, de la Conselleria d'administració Pública, o persona en qui delegue.  
- El Director General de Centres i Promoció Educativa, de la Conselleria de Cultura, Educació i Ciència, o persona en qui delegue.  
- El Director General de Planificació Sanitària, de la Conselleria de Sanitat i Consum, o persona en qui delegue.  
- El Director General d?Indústria i Energia, de la Conselleria d'Indústria, Comerç i Turisme, o persona en qui delegue.»  
DISPOSICIO FINAL  
Aquest decret entrarà en vigor l?endemà de la publicació al Diari Oficial de la Generalitat Valenciana.  
Valencia, 2 de març de 1992.  
El President de la Generalitat Valenciana,   
JOAN LERMA I BLASCO  
El Conseller d'Obres Públiques, Urbanisme i Transports, EUGENIO BURRIEL DE ORUETA


Còpia Permalink ELI